પાટણની ઉત્તર ગુજરાત યુનિવર્સિટીની આજે મળેલી કારોબારી બેઠક બાદ પત્રકારોને સંબોધતા કુલપતિ ડૉ. બી. એ. પ્રજાપતિએ જણાવ્યું હતું કે, યુનિવર્સિટીના સંસ્કૃત વિભાગમાં અગાઉ રીડર તથા હાલ પ્રોફેસર તરીકે ફરજ બજાવતા દિલીપભાઈ પટેલે પોતાની નિમણૂક વખતે ખોટા દસ્તાવેજો રજૂ કર્યા હોવાની માહિતી સાથે સેનેટ સભ્ય મનોજ પટેલ તથા વકીલ પંકજ વેલાણીએ અરજી આપી હતી જેના આધારે તેઓએ રજૂ કરેલા પ્રમાણપત્રો અને દસ્તાવેજોની ચકાસણી કરતા પાટણ આર્ટસ કોલેજના આચાર્યની સહી સાથે એક જ સમયના બે અલગ-અલગ પ્રમાણપત્રો રજૂ થયા હતા જેમાં એડહોકનું સર્ટી બોગસ હોવાથી કારોબારીએ દિલીપ પટેલને સસ્પેન્ડ કરી ખાતાકીય તપાસ કરવાનો ઠરાવ કર્યો છે.